proxectonos/corpus_dominio_legal_administrativo_tmp huggingface dataset:
12/01/2015 | Administración LocalMunicipal
Mesía
Aprobación definitiva de modificación de base de execución

Aprobado inicialmente polo Pleno desta Corporación, en sesión extraordinaria celebrada o día 15 de decembro de 2014, o expediente de modificación da base 18 de execución do orzamento para o ano 2014, e exposto o expediente ao público por prazo de quince días hábiles en virtude de anuncio publicado no BOP n.º 241, de data 17 de decembro de 2014, e non téndose presentadas reclamacións ou alegacións á dita modificación, en cumprimento do disposto no artigo 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, enténdese definitivamente aprobada. En Mesía, a 8 de xaneiro de 2015. O alcalde D. Mariano Iglesias Castro
12/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47424. Rede de abastecemento. Concello de Pontedeume

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Pontedeume solicita de Augas de Galicia, por atoparse nas marxes do río s/d, a autorización de obras, no lugar de O Portiño, parroquia de Centroña (Santa María), concello de Pontedeume (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47424. As obras solicitadas consisten na execución do proxecto de: ”Renovación rede abastecemento dende Pontedeume ao Portiño (Centroña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de decembro de 2014. O xefe do Servizo Territorial Néstor Rodríguez Arias
23/01/2015 | Administración LocalMunicipal
Ames
Avocación da competencia para a sinatura diaria de Oficinas Xerais para o día 7 de xaneiro de 2015 e nova delegación

Mediante resolución desta Alcaldía 3/2015, de 7 de xaneiro, avocouse a competencia delegada no concelleiro Bernardo Moar Míguez por decreto da Alcaldía 2502/2014, de sinatura diaria de Oficinas Xerais, única e exclusivamente para o día 7 de xaneiro de 2015, delegándose á súa vez a sinatura dese día na concelleira Mª Eugenia Martín Vicente. O que se fai público, aos efectos de xeral coñecemento. Ames, 7 de xaneiro de 2015 O alcalde Santiago V. Amor Barreiro
23/01/2015 | Administración LocalMunicipal
A Coruña
Área de Facenda e Administración Pública
Contratación
Modificación de anuncio de licitación (expte. As-57/2014)

Modificación de anuncio de licitación (expte. As-57/2014) En cumprimento da resolución da Tte. alcalde delegada de Contratación, de data 8 de xaneiro de 2015, de aprobación de novo pliego de prescricións técnicas regulador da contratación mediante procedemento aberto con diversos criterios de valoración, do servizo de desenvolvemento e xestión dos distintos campamentos municipais dirixidos a menores durante o ano 2015, por lotes, rectifícase o anuncio publicado nese B. O. P. con data 13 de novembro de 2014, número 218, páxina 12137, exclusivamente no sentido de iniciar un novo prazo de presentación de ofertas. Segundo o art.75 do R. D. 1098/2001, do 12 de outubro, polo que se aproba o Regulamento xeral da lei de contratos, o prazo de presentación de ofertas será de 15 días, a contar a partir do seguinte á publicación deste anuncio no Diario Oficial de Galicia. A Coruña, 8 de xaneiro de 2015. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
23/01/2015 | Administración LocalMunicipal
Malpica de Bergantiños
Secretaría
Delegación de Alcaldía

En data de 16 de xaneiro de 2015 ditouse a resolución nº 7/2015 que a continuación se transcribe: Por ter que ausentarme da Alcaldía os días 19 a 24 de xaneiro de 2015 ( ambos inclusive), de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía durante os citados días no 1º Tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” Malpica de Bergantiños, a 16 de xaneiro de 2015. O alcalde Asdo.: Eduardo José Parga Veiga
23/01/2015 | Administración LocalMunicipal
Muros
Mancomunidade de Auga dos Concellos de Carnota e Muros. Tarifas do servizo de abastecemento de auga potable 2015

A Xunta da Mancomunidade de Auga dos Concellos de Carnota e Muros na xuntanza do 30 de decembro de 2014, acordou aprobar as tarifas do servizo de abastecemento de auga potable que se aplicarán a partir do 1º de abril do 2015 e que se actualizarán co IPC dos últimos doces meses (-0,50%). O dito acordo exponse ao público durante o prazo de trinta días no BOP para os efectos de reclamacións e alegacións, transcorrido o cal sen que as houbera considerarase aprobado con carácter definitivo. “1º) Por subministración de auga: DOMESTICO: Mínimo 45 m3/abon. trim.0,437 €/m3. Excesos: 0,791 €/m3. COMERCIAL: Mínimo 45 m3/abon. trim.0,437 €/m3. Excesos: 0,791 €/m3. INDUSTRIAL E OBRAS: Mínimo 45 m3/abon. trim.0,437 €/m3. Excesos: 0,791 €/m3.2º) Xestión de cobro a impagados: Cobro aos abonados morosos dos gastos ocasionados pola comunicación dos recibos pendente de pago 4,17 €/ud.3º) Por desprecintado de contador: Por desprencintado de contador: 18,33 €/ud.4º) Por conexión á rede e precintado de contadores non instalados pola empresa: Por conexión á rede e precintado dos racores de contadores non colocados por persoal da empresa: 18,33 € /ud.4º) Precios de acometidas e contadores: 1.- Acometidas: A) De ata 5,00 m. de lonxitude B) De máis de 5,00 m. de lonxitude, por cada 1,00 m.2.- Por adquisición e instalación de contador: 2.1.- Contador de 13/15/20 mm. - Instalación en batería de contadores ou similar. - Contador - Válvula antiretorno - Pexas de conexión ------------------------ TOTAL 13/15 mm.79,97 €/ud.20 mm.102,45 €/ud.2.2.- Contador diámeteo superior a 20 mm.- farase presuposto para cada caso.2.3.- Tarifa de contadores (sen colocación): A tódalas tarifas e prezos anteriores se lles aplicará o IVE correspondente.” Muros, 30 de decembro de 2014 A Presidenta da Mancomunidade As./ Caridad González Cerviño
23/01/2015 | Administración LocalMunicipal
Arzúa
Aprobación do padrón fiscal da taxa pola axuda no fogar de decembro de 2014

APROBACIÓN DO PADRÓN DA TAXA POLO SERVIZO DE AXUDA NO FOGAR Por resolución da Alcaldía de data 13 de xaneiro de 2015 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de decembro de 2014. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Arzúa, 13 de xaneiro de 2014. Asdo.: José Luis García López Alcalde-presidente do Concello de Arzúa
23/01/2015 | Administración LocalMunicipal
Carballo
Anuncio de aprobación definitiva do orzamento xeral do Concello de Carballo para o exercicio 2015

ANUNCIO Aprobación definitiva orzamento xeral para o exercicio 2015 En sesión extraordinaria do día 15 de decembro de 2014, o Pleno desta Corporación acordou aprobar inicialmente o orzamento xeral para o exercicio 2015, as bases para a súa execución e o cadro de persoal. Exposto ao público o expediente por espazo de quince días hábiles dende a publicación do anuncio de aprobación inicial no BOP n.º 245, do 23 de decembro de 2014, e no taboleiro de anuncios do Concello, non se presentaron reclamacións contra o mesmo, polo que de conformidade co artigo 169.1 do Real decreto lexislativo 2/2004, do 5 de marzo, considérase definitivamente aprobado o orzamento xeral desta entidade para o ano 2015, as bases para a súa execución e o cadro de persoal. Segundo o disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento: CADRO DE PERSOAL 2015 En virtude do disposto no artigo 127 do Real decreto lexislativo 781/1986, do 18 de abril, procédese a publicación íntegra do cadro de persoal para 2015. Segundo o disposto no artigo 171.1 do citado Real decreto lexislativo 2/2004, poderase interpoñer directamente contra a aprobación definitiva recurso contencioso-administrativo na forma e nos prazos que establecen as normas da indicada xurisdicción. Carballo, 15 de xaneiro de 2015. O alcalde Evencio Ferrero Rodríguez
23/01/2015 | Administración LocalMunicipal
Touro
Anuncio inicial Ordenanza de abastecemento de auga a domicilio

O Concello Pleno, en sesión ordinaria celebrada o día 26 de setembro de 2014, adoptou o acordo de aprobar inicialmente a modificación da Ordenanza fiscal reguladora da taxa de abastecemento de auga a domicilio. O expediente de aprobación exponse ao público nas oficinas municipais por un prazo de 30 días soltos, contados a partir do seguinte ao da publicación deste edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 17 do R. D. Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro, 30 de decembro de 2014. O Alcalde, Asdo.: Ignacio Codesido Barreiro.
23/01/2015 | Administración LocalMunicipal
Ferrol
Urbanismo. Inspección e Disciplina
Notificación a Aresenio Lorenzo Barreiro, expediente OE 74/14; María, 111

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente OE 74/14, como se ignora o lugar e o medio, procédese á súa práctica mediante anuncio no taboleiro de edictos do concello e no Boletín Oficial da Provincia para coñecemento dos interesados. “PRIMEIRO.- Iniciar o expediente de orde de execución á entidade ESAMAGAL, SL, titular catastral, e a don Arsenio Lorenzo Barreiro, titular rexistral, do inmoble sito na rúa María núm.111, como os obrigados a executar as obras sinaladas no informe dos servizos técnicos municipais transcrito na parte sinalada como antecedentes deste decreto. SEGUNDO.- Establecer un prazo DEZ DIAS a contar a partir do seguinte á notificación da presente resolución para que os interesados aleguen e presenten os documentos e xustificacións que estimen pertinentes en defensa dos seus dereitos. TERCEIRO.- Solicitar ao Rexistro da Propiedade a práctica da anotación preventiva que proceda respecto á incoación do presente expediente de orde de execución OE 74/14 sito na rúa María núm.111 (Ref. Catastral: 1949521NJ6115S). CUARTO.- Notificar aos interesados no expediente.” O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
23/01/2015 | Administración LocalMunicipal
Outes
Anuncio licitación reforma piscina municipal

O Concello de Outes convoca licitación pública para adxudicar o seguinte contrato administrativo: 1. Entidade adxudicadora. a) Concello de Outes. b) Tramitación. Secretaría da Corporación. c) Obtención de documentación e información: Casa do Concello, rúa da Vila nº 1, 15230 A Serra de Outes. Tfno.: 981 850 003. Fax: 981 850 387. Correo electrónico: correo@outes. es. Perfil de contratante: www.outes.es.Data límite de obtención de información: oitavo día seguinte ao da publicación deste anuncio no DOG e no BOP da Coruña.2. Obxecto do contrato. a) Tipo: contrato de obra pública. b) Descrición: Reforma da piscina municipal de Outes. c) Lugar de execución: Agra de Boel. d) Prazo de execución: 2 meses. e) Código CPV: 45212290.3. Procedemento de adxudicación. a) Tramitación: ordinaria. b) Procedemento: negociado con publicidade. c) Criterios de adxudicación: baixa na oferta económica, programa de control de calidade, programa de traballo e protección ambiental, e plan de seguridade e saúde (apartado 15 do prego de cláusulas administrativas). 4. Valor estimado do contrato e orzamento base de licitación: 206.592,15 €. IVE: 43.384,35 €. Orzamento total: 249.976,50 €. 5. Garantía provisoria: non se esixe.6. Definitiva: 5% do prezo de adxudicación.7. Requisitos do contratista. A solvencia económica e financeira acreditase por calquera dos medios que enumera o artigo 75 da LCSP; e a solvencia técnica mediante: 1º) A relación das obras executadas nos últimos cinco anos, con certificacións das máis importantes; 2º) O compromiso de adscribir á execución da obra os medios persoais e materiais suficientes, na forma que sinala a cláusula 12.1. B do prego.8. Presentación de ofertas. a) Prazo de presentación: doce días naturais contados des que se publique este anuncio no DOG e no BOP da Coruña. b) Documentación: apartado 12 do prego de cláusulas administrativas. c) Lugar: rexistro xeral do Concello de Outes (Casa do Concello, rúa da Vila nº 1, 15230 A Serra de Outes). d) Prazo de mantemento da oferta: dous meses des que conclúa o prazo de presentación.9. Apertura das ofertas: o quinto día solto seguinte ao de conclusión do prazo de presentación das ofertas, ás 12:00 h, na Casa do Concello de Outes.10. Os gastos dos anuncios da licitación serán por conta do adxudicatario. Outes, 15 de xaneiro de 2015. O alcalde, Carlos E. López Crespo
23/01/2015 | Administración LocalMunicipal
Ferrol
Urbanismo. Inspección e Disciplina
Notificación a Esamagal, SL; expediente OE 74/14; María, 111

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente OE 74/14, xa que se intentou a notificación e non se puido realizar, procédese á súa práctica mediante anuncio no taboleiro de edictos do concello do último enderezo coñecido e no Boletín Oficial da Provincia para coñecemento dos interesados. “PRIMEIRO.- Iniciar o expediente de orde de execución á entidade ESAMAGAL, SL, titular catastral, e a don Arsenio Lorenzo Barreiro, titular rexistral, do inmoble sito na rúa María núm.111, como os obrigados a executar as obras sinaladas no informe dos servizos técnicos municipais transcrito na parte sinalada como antecedentes deste decreto. SEGUNDO.- Establecer un prazo DEZ DIAS a contar a partir do seguinte á notificación da presente resolución para que os interesados aleguen e presenten os documentos e xustificacións que estimen pertinentes en defensa dos seus dereitos. TERCEIRO.- Solicitar ao Rexistro da Propiedade a práctica da anotación preventiva que proceda respecto á incoación do presente expediente de orde de execución OE 74/14 sito na rúa María núm.111 (Ref. Catastral: 1949521NJ6115S). CUARTO.- Notificar aos interesados no expediente. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos.” Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
23/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47627. Concello de Negreira. Negreira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Negreira, co CIF P1505700C e enderezo rúa do Carmen, 3, 15830 - Negreira, solicita de Augas de Galicia a construción de vial denominado “Variante del Tamara” na zona de policía e sobre o leito do rego Duomes, no T. M. de Negreira. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47627. As obras solicitadas consistirán na construción do vial denominado “Variante del Tamara en Negreira”, na zona de policía e sobre o leito do rego Duomes, aproveitando en parte o trazado dun vial existente que transcorre dende a estrada AC-544 ata a zona escolar no núcleo urbano de Negreira. O vial atópase asfaltado no seu inicio transcorrendo en terra en gran parte do seu percorrido. A sección do vial proposto ten un ancho de 14 m. l. incluíndo unha beirarrúa separada por unha liña de vexetación. Construirase unha nova obra de drenaxe sobre o rego Duomes a base de taboleiro de vigas de formigón en dobre T, apoiada en estribos do mesmo material, cunha altura sobre a lámina de auga superior a 3 m. l. O que se fai público para xeral coñecemento, por un prazo de DEZ (10) DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de xaneiro de 2015. O xefe do Servizo Territorial Ángel Gómez Rey
23/01/2015 | Administración LocalMunicipal
Cerceda
Secretaría
Convocatoria de elección de xuiz de paz titular e substituto

Convocatoria para a presentación de solicitudes co obxecto de proceder á elección de xuíz/a de paz titular e substituto deste Concello. En cumprimento do establecido no artigo 101 da Lei 6/1985, do 1 de xullo, do poder xudicial, e, coa finalidade de proceder á elección de xuíz/a de paz titular e substituto deste Concello, acordouse iniciar o expediente para a dita elección segun as bases seguintes: Primeira.–Obxecto da convocatoria: elección de xuíz/a de paz titular e substituto deste municipio. Segunda.–Lugar e prazo de presentación de solicitudes: no Rexistro Xeral do Concello de Cerceda na Casa do Concello, en horario de 09.00 a 14.00 horas, durante os quince (15) días hábiles seguintes á publicación do anuncio desta convocatoria no Boletín Oficial da Provincia. Terceira.–Condicións legais dos solicitantes: as recollidas nos artigos 1.2 e 13 do Regulamento 3/1995, do 7 de xuño, dos xuíces de paz, e, no artigo 303 da Lei 6/1985, do 1 de xullo, orgánica de poder xudicial. -Certificación de nacemento ou fotocopia autenticada do DNI ou pasaporte. -Certificación expedida polo Rexistro Central de Penados e Rebeldes e declaración complementaria a que se refire o art.23 da Lei 68/80 sobre “si se atopa inculpado ou procesado”. -Declaración xurada de non estar incurso en ninguha das causas de incapacidade ou incompatibilidade previstas para o desempeño das funcións xudicias a expecepción das profesionais ou mercantís. -Xustificación documental dos méritos alegados. Transcorrido o prazo para a presentación de solicitudes, polo Pleno do Concello procederase á elección de xuíz/a de paz titular entre as persoas que, solicitándoo, reúnan as condicións legalmente establecidas. O acordo adoptarase co voto favorable da maioría absoluta dos integrantes da Corporación. De non presentarse solicitudes, o Pleno do Concello elixirá libremente. O que se fai público para xeral coñecemento. Cerceda, 14 de xaneiro de 2015. O alcalde José García Liñares
23/01/2015 | Administración LocalMunicipal
Ferrol
Planeamento e Xestión
Notificación a Julia María Bacelo Dobarro do requirimento de presentación do informe de avaliación de edificios (exped.0482/14-2)

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: Rúa Velázquez, 44 CP.15403 Ferrol Tlf 981944000 Ext: 324 e 330 EXP. Nº ITE: 0482/14 EXP. Nº: 2014017767 TIPO DE EXPTE: INFORME DE AVALIACIÓN DE EDIFICIOS SITUACIÓN: IGREXA, 160, 15402, Ferrol, A Coruña REFERENCIA CATASTRAL: 1847210NJ6114N INTERESADO: JULIA MARIA BACELO DOBARRO DOMICILIO A EFECTOS DE NOTIFICACIÓN: RUA IGREXA 160, 4 - FERROL CP: 15402 (A Coruña) - España REQUÍROLLE QUE: - PRESENTE O INFORME DE AVALIACIÓN DE EDIFICIOS correspondente ao inmoble do que é titular, ao tratarse dun ben de tipoloxía residencial de vivenda colectiva cunha antigüidade superior a 50 anos. - PRAZO MÁXIMO PARA A PRESENTACIÓN DO INFORME: UN MES a contar dende o día seguinte a recepción da notificación do presente requirimento e, consonte, ao artigo 14.1 da vixente ordenanza poderá achegalo no prazo de 6 meses dende a declaración municipal de incumprimento do deber de achegar o IAE. - DOCUMENTACIÓN QUE ACHEGARÁ: deberá obter, pola súa conta e cargo, un informe expedido polo técnico facultativo competente que vostede designe, nos termos establecidos na vixente ordenanza municipal reguladora da ITE, debendo presentalo no Rexistro de entrada do Concello. ADVÍRTESE EXPRESAMENTE de que a falta de presentación do informe considerarase un incumprimento do deber de realizar a inspección técnica e dará lugar a que o órgano competente ordene a súa práctica inmediata outorgando un prazo de seis meses para a súa realización con apercibimento da súa execución forzosa mediante a imposición de multas coercitivas de 600 euros, reiterables mensualmente ata un máximo de tres; en cuxo caso incoarase polo Concello o procedemento de execución subsidiaria, sen prexuízo do inicio do expediente sancionador ao que tivese lugar polo incumprimento. Así mesmo, comunícolle que non poderán concederse axudas municipais á rehabilitación total ou parcial das edificacións sen cumprir en prazo coa obriga de presentar o informe de avaliación de edificios correspondente. Ferrol, 14 de Enero de 2015 O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez
23/01/2015 | Otras Entidades y Anuncios ParticularesEmpresas y Sociedades
Asociación Peton do Lobo
Convocatoria de asemblea xeral ordinaria da asociación autonómica e ambiental “Petón do Lobo”

ANUNCIO Asociación autonómica e ambiental “Petón do Lobo” En cumprimento do acordado pola xunta directiva no día 31 de decembro de 2014, convócase a todas as persoas socias da asociación autonómica e ambiental “Petón do Lobo” á asamblea xeral ordinaria anual a celebrar o día 14 de febreiro de 2015, ás 16 horas en primeira convocatoria, e ás 16.30 en segunda convocatoria, no local social de Cures-Corcoesto (Cabana de Bergantiños-A Coruña), coa orde do día seguinte: 1. Aprobación da memoria anual de actividades do ano 2014.2. Aprobación da conta xeral anual do ano 2014.3. Aprobación da memoria de actividades para o ano 2015.4. Rogos e preguntas. Cabana de Bergantiños, 5 de xaneiro de 2015. O presidente Asdo.: Ismael Antonio López Pérez
23/01/2015 | Administración LocalMunicipal
Valdoviño
Convocatoria pública para elexir xuíz de paz titular no Concello de Valdoviño

Acórdase iniciar expediente para elección do cargo de Xuíz de Paz Titular do concello de Valdoviño, coas seguintes bases: Obxecto.- O obxecto da presente convocatoria é a elección de Xuíz de Paz Titular do Concello de Valdoviño. Requisitos dos aspirantes.- Os aspirantes deberán de reunir as condicións establecidas no artigo 102 da precitada Lei Orgánica, a saber: “Podrán ser nombrados Jueces de Paz, tanto tiular como sustituto, quienes, aún no siendo licenciados en Derecho, reúnan los requisitos establecidos en esta Ley para el ingreso en la Carrera Judicial y no estén incursos en ninguna de las causas de incapacidad o incompatibilidad previstas para el desempeño de funciones judiciales, a excepción del ejercicio de actividades profesionales o mercantiles”.- Ser español.- Ser maior de idade.- Non estar incurso en ningunha das incapacidades establecidas na Lei Organíca do Poder Xudicial. Incapacidades.- Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercizo dos seus dereitos civís. Presentación de solicitudes.- As solicitudes presentaranse no Rexistro Xeral do Concello de Valdoviño, ou de calquera dos xeitos previstos na Lei 30/1992, do 26 de novembro de réxime xurídico das Admons. Públicas e do Procedemento administrativo común. Prazo de presentación: 15 DIAS HÁBILES, a contar dende o seguinte ao da publicación do anuncio da convocatoria no Boletín Oficial da Provincia.1º.- Certificación de nacemento ou fotocopia cotexada do DNI.2º.- Certificación expedida polo Rexistro Central de Penados e Rebeldes e declaración complementaria a que fai referencia o artigo 2 da Lei 68/80 de 1 de decembro de Conducta Cidadá, sobre si se atopa inculpado ou procesado.3º.- Declaración xurada sobre se incorre nalgún suposto de incompatibilidade para o desemepeño das funcións xudiciais, recollidas, respectivamente no artigo 303 a 389 e 397 da LOPX, a excepción de actividades profesionais ou mercantís (arts.1 2 e 14 do Regulamento dos Xuices de Paz). 4º.- Xustificación dos méritos que alegue o solicitante; con indicación da profesión e actividades que realiza. Elección.- A elección será efectuada polo Pleno do Concello, mediante acordo adoptado co voto favorable da maioría absoluta dos seus membros, entre as persoas que reunindo os requisitos legais o solicitasen. O candidato a Xuíz de Paz Titular, proposto polo Concello, será nomeado no seu cargo pola Sala do Goberno do Tribunal Superior de Xustiza de Galicia. O que se fai público para xeral coñecemento. Valdoviño, 12 de xaneiro de 2015. O Alcalde, Asdo.: José Antonio Vigo Lago.
23/01/2015 | Administración LocalMunicipal
Brión
Padrón fiscal pola subministración de auga, saneamento, depuración de augas residuais e canon de auga correspondente ao cuarto trimestre de 2014

Exposición pública de padrón fiscal Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 4.º trimestre de 2014, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126-baixo, Brión, en horario de 9.30 a 13.30 e de 15.30 a 18.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, e de luns a venres, en período voluntario desde o 1 de febreiro de 2015 ata o vindeiro 31 de marzo de 2015. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola Consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Brión, 16 de xaneiro de 2015. O alcalde José Luis García García
23/01/2015 | Administración LocalMunicipal
A Coruña
Área de Facenda e Administración Pública
Contratación
Modificación de anuncio de licitación (CON 9-2014)

Modificación de anuncio de licitación (expte. CON-9/2014) En cumprimento da resolución da Tte. alcalde delegada de Contratación, de data 8 de xaneiro de 2015, de modificación do prego de cláusulas administrativas regulador da contratación mediante procedemento aberto con diversos criterios de valoración, da xestión de servizo público de axuda a domicilio do Concello da Coruña, mediante concerto (SAD III), rectifícase o anuncio publicado no BOP número 247, con data 26 de decembro de 2014, páxina 13854, exclusivamente no sentido de iniciar un novo prazo de presentación de ofertas. Segundo o art.75 do R. D. 1098/2001, do 12 de outubro, polo que se aproba o Regulamento xeral da lei de contratos, o prazo de presentación de ofertas será de 15 días, a contar a partir do seguinte a publicación deste anuncio no Diario Oficial de Galicia. A Coruña, 8 de xaneiro de 2015. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira.
23/01/2015 | Administración LocalMunicipal
Touro
Edicto de exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 4.º trimestre de 2014

EDICTO Exposición pública do padrón das taxas polos servizos de subministración de auga conservación de contadores, canon da auga e coeficiente de vertedura e saneamento. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o padrón das taxas polos servizos de subministración de auga e conservación de contadores, canon da auga, saneamento e depuración de augas residuais, correspondente ao 4.º trimestre de 2014, o citado padrón estará a disposición do publico durante 15 días dende a publicación do presente anuncio no BOP na oficina de ESPINA & DELFÍN, S. L. sita na rúa Eduardo Blanco Amor, n.º 3-baixo, Fonte Díaz, 15822 Touro, en horario de 9.00 a 13.30 horas, os martes e os venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres, en período voluntario ate ó vindeiro 31 de marzo. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Touro, 16 de xaneiro de 2015. O alcalde Asdo.: Ignacio Codesido Barreiro.
23/01/2015 | Administración LocalMunicipal
Pontedeume
Emprazamento aos interesados

Decreto polo que se resolve emprazar ás persoas interesadas en recurso contencioso-administrativo procedemento ordinario 372/2014, Decreto da Alcaldía nº 15 de data 15.01.2015 polo que se resolve emprazar as persoas interesadas no recurso contencioso-administrativo (procedemento ordinario 372/2014) interposto por Acciones Inmobiliarias Conjuntas, SA. Á vista do anterior requerimento efectuado polo Xulgado do Contencioso administrativo nº 3 da Coruña no procedemento arriba indicado, ordenouse ao Concello de Pontedeume a remisión do expediente administrativo e que se efectuase os emprazamentos para que poidan comparecer como demandados cantas persoas aparezan como interesadas no procedemento ordinario anteriormente indicado interposto por Lloyd Daniella Maria Lejarzaburu Rahimi, Procurador dos Tribunais nº 54 en nome e representación de Acciones Inmobiliarias Conjuntas, SA contra a desestimación por silencio administrativo á solicitude de devolución de aval e recoñecemento de responsabilidade patrimonial. En consecuencia, esta Alcaldía acordou na data 15.01.2015, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado do contencioso administrativo 3 da Coruña, o que se notifica para xeral coñecemento de todas as persoas interesadas nos anteriores procedementos, se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso administrativa). Pontedeume, 15 de xaneiro de 2015 O Alcalde. Maria Arancha Reyeros Delsors
23/01/2015 | Administración LocalMunicipal
Arteixo
Secretaría Xeral
Prazos de inscrición para os concursos de Entroido do Concello de Arteixo

O Concello de Arteixo publica os prazos de inscrición que rexerán os concursos de Entroido do ano 2015, de conformidade ao aprobado na Xunta de Goberno Local, en sesión ordinaria de 7 de xaneiro de 2015. PRAZOS DE INSCRICIÓN NOS CONCURSOS DE ENTROIDO DO ANO 2015 Prazos de inscrición: CONCURSO INFANTIL (sábado, 14 de febreiro): Entrega de solicitudes no SM de Festas ata as 14.00 horas do día 13 de febreiro de 2015 ou no lugar e día alternativo que estableza a organización. CONCURSO DE CARROZAS E COMPARSAS (martes, 17 de febreiro): Entrega de solicitudes no SM de Festas do 12 de xaneiro ao 10 de febreiro de 2015, antes das 14.00 horas. Os impresos de inscrición e bases pódense consultar no Concello, SM de Festas e na páxina web do Concello (www.arteixo.org). Arteixo, 15 de xaneiro de 2015. Purificación Zas Rodríguez Concelleira de festas
21/01/2015 | Administración LocalMunicipal
Fisterra
Aprobación inicial do padrón de lixo ano 2015

Aprobado Inicialmente o Padrón municipal da Taxa pola recollida de residuos sólidos urbanos referido ó ano 2015 mediante Resolución desta Alcaldía de data 15 de Xaneiro de 2015, expónse ó público a efectos de reclamacións por espazo de UN MES contado a partir do día seguinte ó da súa publicación no Boletín Oficial da Provincia. Este anuncio ten carácter de notificación colectiva tal e como se establece no Artigo 124.3 da Lei 230/1963 do 28 de decembro, Xeral Tributaria. Fisterra 15 de xaneiro de 2015 O ALCALDE, José Manuel Traba Fernández.-
21/01/2015 | Administración LocalMunicipal
Ares
Anuncio de licitación de obra: reparación de camiño de Celso Emilio Ferreiro a Outeiro

Segundo acordo adoptado pola Xunta Municipal de Goberno de data 09/01/2015 polo que se anuncia a contratación da obra “REPARACIÓN DE CAMIÑO DE CELSO EMILIO FERREIRO A OUTEIRO” mediante procedimiento negociado con publicidade. I. Obxeto do contrato: A execución da obra “REPARACIÓN DE CAMIÑO DE CELSO EMILIO FERREIRO A OUTEIRO” II. Tipo de licitación: (39.875,76 € (IVE engadido) III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 09/01/2015, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días contados dende o día seguinte á publicación do presente anuncio no BOP e perfil. Ares, 12 de xaneiro do 2015 O Alcalde Asdo.- Julio Ignacio Iglesias Redondo
21/01/2015 | Administración LocalMunicipal
Coirós
Exposición pública do proxecto de saneamento de Santa M.ª de Ois, 2.ª fase

A N U N C I O A Xunta de Goberno Local, en sesión feita o trece de xaneiro de dous mil quince, aprobou o proxecto da obra “Saneamento na parroquia de Santa M.ª de Ois, 2.ª fase. Coirós (A Coruña)”, cun orzamento de execución por contrata de 360.517,21 euros, redactado pola Administración Hidráulica de Galicia. Dito proxecto exponse ó público polo prazo de trinta días hábiles, para que se poidan presentar alegacións ó mesmo. Coirós, trece de xaneiro de dous mil quince. O ALCALDE Asdo.: Francisco Quintela Requeijo
21/01/2015 | Administración LocalMunicipal
Santiso
Aprobación inicial do Regulamento sobre o uso da factura electrónica

O Pleno da Corporación, na sesión celebrada o día 30 de decembro de 2014, aprobou inicialmente o Regulamento sobre o uso da factura electrónica en cumprimento da Lei 25/2013, de 27 de decembro, de impulso da factura electrónica e creación do rexistro contable de facturas no Sector Público. Exporase ao público na Secretaría deste Concello durante 30 días, que comezarán a contar dende o día seguinte ao da inserción deste edicto no Boletín Oficial da Provincia co fin de que durante este tempo poidan formularse as reclamación que se consideren pertinentes. No caso de non se presentar reclamación no citado prazo, o regulamento entenderase aprobado definitivamente. O que se fai público para xeral coñecemento. Santiso a 8 de xaneiro de 2015 O alcalde Asdo.: Manuel Adán López
21/01/2015 | Administración LocalMunicipal
Betanzos
Oferta empleo público Concello de Betanzos, ano 2014

A Xunta de Goberno Local do Concello de Betanzos en sesión realizada o día 18 de decembro de 2014 prestou aprobación á seguinte oferta de emprego público para o ano 2014. GRUPO: C1 CLASIFICACIÓN: Escala de Administración especial. Subescala: Servizos Especiais. Categoria: Oficial. Denominación: Oficial da Policía Local. NUMERO DE VACANTES: 1 FORMA PROVISIÓN: Promoción Interna. GRUPO: C1 CLASIFICACIÓN: Escala de Administración especial. Subescala: Servizos Especiais. Categoría: Policía. Denominación: Policía Local. NUMERO DE VACANTES: 1 (ampliable a 2 a resultas da promoción interna a realizarse para a praza de oficial). FORMA PROVISIÓN: Oposición Libre. Betanzos, 12 de Xaneiro de 2015 O ALCALDE, Asdo./ José Ramón García Vázquez.
21/01/2015 | Administración LocalMunicipal
Ares
Anuncio de licitación de obra: reparación de varios camiños en Caamouco: Barracido, Pallizo, Chao do Monte, Ixobre e Caamouco

Segundo acordo adoptado pola Xunta Municipal de Goberno de data 09/01/2015 polo que se anuncia a contratación da obra “REPARACIÓN DE VARIOS CAMIÑOS EN CAAMOUCO: BARRACIDO, PALLIZO CHAO DO MONTE, IXOBRE E CAAMOUCO” mediante procedimiento negociado con publicidade. I. Obxeto do contrato: A execución da obra “REPARACIÓN DE VARIOS CAMIÑOS EN CAAMOUCO: BARRACIDO, PALLIZO CHAO DO MONT, IXOBRE E CAAMOUCO”. II. Tipo de licitación: (50.124,23 € (IVE engadido). III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 09/01/2015, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días contados dende o día seguinte á publicación do presente anuncio no BOP e perfil. Ares, 12 de xaneiro do 2015 O Alcalde Asdo.- Julio Ignacio Iglesias Redondo
21/01/2015 | Otras Entidades y Anuncios ParticularesUniversidades
Universidade da Coruña
Facultade de Filoloxía
Resolución dunha desistencia de matrícula do curso académico 2014/2015

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común e, en aplicación do disposto no dito artigo, publícase, para os efectos de notificación, que se resolve aceptar a desistencia da solicitude de matrícula, efectuada por quen figura no anexo, e declarar concluso o procedemento iniciado. Contra este acordo e de conformidade co que dispoñen os artigos 114 e 115 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, de 13 de xaneiro, poderá interpoñer un recurso de alzada perante o reitor, no prazo dun mes que contará a partir do día seguinte ao da súa publicación, ou calquera outro recurso que se considere oportuno. A Coruña, 15 de xaneiro de 2015 Maria Idalia Tovmasyan Arazola da Facultade de Filoloxía (1) Falta de pagamento
21/01/2015 | Administración LocalMunicipal
Cambre
Padrón do 4.º trimestre de 2014 de taxas de subministración de auga potable e rede de sumidoiros

Por resolución da concelleira delegada da área de economía, facenda, promoción económica e consumo de data trinta e un de decembro de 2014, acordouse: PRIMEIRO.–Aprobar o padrón das taxas por prestación do servizo público de subministración de auga potable, rede de sumidoiros, evacuación e depuración e canon de auga da Xunta de Galicia correspondente ao período impositivo cuarto trimestre de 2014, no que constan 12.048 recibos por un importe de CINCOCENTOS VINTE E NOVE MIL CATROCENTOS OITENTA EUROS CON CORENTA E UN CÉNTIMOS (529.480,41), que comeza por BOURKAIB AGUILAR-AMAT PABLO e remata por MAXIMO MIGUEL GANGOLELLS GOMEZ PASTRANA, segundo o seguinte detalle: SEGUNDO.–Expoñer ao público tódolos datos incorporados ao padrón que se aproba, mediante edicto que se debe publicar no Boletín oficial da provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico administrativa ante a Consellería de Facenda da Xunta de Galicia no prazo de un mes contado dende o día seguinte ó remate da exposición ó público do padrón. A falta de pagamento do canón da auga no período voluntario suporá a súa esixencia pola vía de constrinximento pola consellería competente en materia de Facenda da Xunta de Galicia. Cambre, 31 de decembro de 2014. P. D. A Concelleira delegada da área de economía, facenda, promoción económica e consumo (R. A. n.º 1000 de 17/6/2011) Marta María Vázquez Golpe